במה בפועל השתמשו האינדונזים?
ראשי הפרקים
ביום רביעי האחרון ב-13:30 קיבלה מערכת גיקטיים פנייה מחברת צ'ק פוינט על תוכן של גיקטיים שזמין לכאורה בפורומים של האקרים אינדונזים. לאחר בירור, מתברר כי נעשה ניסיון פריצה ללוח האירועים שלנו. לוח האירועים הזה הוא לוח חופשי לשימוש, שנוצר עבור קהילת ההייטק והפיתוח בישראל, ומאפשר לכל משתמש לפרסם בחינם אירועים, וובינרים וכנסים – בתחומי הטכנולוגיה השונים. חשוב להדגיש כי לוח האירועים אמנם ישב תחת הסאב-דומיין של גיקטיים, אבל מדובר במערכות נפרדות לחלוטין ואין קשר לאתר ולידיעות המתפרסמות בו. עם זאת, ככל הנראה קוד שנכתב בצורה קצת מרושלת אפשר למשתמשים לקבל גישה לסכמת הדאטה-בייס. כלומר, "ראשי הפרקים" כמו "שם אירוע" "תאריך" ולא לנתונים עצמם – למרות שבכל מקרה – כל המידע במאגר הזה חשוף לציבור. כלומר, זה הקטע שלו, שכמה שיותר יראו אותו. הסכמה הזו הודבקה ביחד עם כמה ברכות אנטי-ישראליות ב-Pastebin על ידי הקבוצה האינדונזית. אבל מעבר לכך, למיטב ידיעתנו, לא נחשף מידע אחר, אין עדויות להשחתה, גישה למאגר מידע אחר או התגלגלות נוספת של ניסיון התקיפה.
האינדונזים השתמשו בפועל בראשי פרקים.